गौतम कपूर बिगफूटरिटेल सोल्युशन प्राइवेट लिमिटेड के सीओओ हैं और कार्टरॉकेट तथा उसकी सहयोगी कंपनियों के फाऊँडर हैं। साहिल गोयल और विशेष खन्ना के साथ मिलकर उन्होंने बाज़ार को बहुत सारी समस्याओं का समाधान प्रस्तुत किया है। ऐसा नहीं है कि वे बचपन से ही बहुत ही हुशियार और कक्षा में प्रथम आने वाले विद्यार्थियों में रहे हों, लेकिन जो कुछ किया और जो कुछ पाया अपनी मेहनत, लगन और आत्मविश्वास के साथ ही। वे बचपन के बारे में बताते हैं, 'मैं पढ़ाई में एवरेज था। मार्क काफी मेहनत के बाद आते थे। टाप 10 और 15 में कैसे जगह पाऊँ, इसके लिए मुझे बहुत मेहनत करनी पड़ती थी। मेरे लिए पढ़ाई में उपलब्धियाँ हासिल करना आसान चीज़ नहीं थी।'